জিটিসিএলের মতবিনিময় সভা
ইঞ্জিনিয়ার্স ইনস্টিটিউশন বাংলাদেশের (আইইবি) ২০২৩-২০২৪ মেয়াদে নির্বাচন উপলক্ষে বঙ্গবন্ধু প্রকৌশলী পরিষদ মনোনীত ‘সবুর-মঞ্জু’ পরিষদের নেতারা মতবিনিময় সভা করেছেন।







২৫ জানুয়ারি জিটিসিএলের প্রধান কার্যালয়ে অনুষ্ঠিত সভায় অতিথি হিসেবে উপস্থিত ছিলেন বাংলাদেশ আওয়ামী লীগের বিজ্ঞান ও প্রযুক্তি বিষয়ক সম্পাদক ও আইইবি প্রেসিডেন্ট পদপ্রার্থী প্রকৌশলী মো. আব্দুস সবুর, সাধারণ সম্পাদক পদপ্রার্থী প্রকৌশলী এস এম মঞ্জুরুল হক মঞ্জু। 




উপস্থিত ছিলেন ঢাকা কেন্দ্রের চেয়ারম্যান পদপ্রার্থী পাওয়ার সেলের ডিজি আন্তর্জাতিক জ্বালানি বিশেষজ্ঞ ও মিডিয়া ব্যক্তিত্ব প্রকৌশলী মোহম্মদ হোসাইন, জিটিসিএল অফিসার্স ওয়েলফেয়ার অ্যাসোসিয়েশনের সাধারণ সম্পাদক প্রকৌশলী এস এম আমির হোসেন ও ভারপ্রাপ্ত সভাপতি প্রকৌশলী গৌতম ঘোষ। 
অনুষ্ঠানে সভাপতিত্ব করেন পেট্রো-সেক্টরের প্রথম নারী প্রধান নির্বাহী জিটিসিএলের ব্যবস্থাপনা পরিচালক ও সেন্ট্রাল কাউন্সিল মেম্বার পদপ্রার্থী প্রকৌশলী রুখসানা নাজমা ইছহাক। 
প্রধান অতিথি জিটিসিএলের প্রকৌশলীদের ভূয়সী প্রশংসা করে বঙ্গবন্ধু প্রকৌশলী পরিষদ মনোনীত ‘সবুর-মঞ্জু’ পরিষদকে ভোটের মাধ্যমে জয়যুক্ত করার আহ্বান জানান।

ইঞ্জিনিয়ার্স ইনস্টিটিউশন বাংলাদেশের (আইইবি) ২০২৩-২০২৪ মেয়াদে নির্বাচন উপলক্ষে বঙ্গবন্ধু প্রকৌশলী পরিষদ মনোনীত ‘সবুর-মঞ্জু’ পরিষদের নেতারা মতবিনিময় সভা করেছেন।